ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՀՈՒԼԻՍԻ 24-Ի N 1018-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻՑ ԵՎ ՄԱՍՆԱԳԻՏԱՑՎԱԾ ԿԱԶՄԱԿԵՐՊՈՒԹՅՈՒՆՆԵՐԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ 

	ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն
	24.07.2026

	
	N 02/12.21/25271-2026

	1. Նախագծի վերնագրի համաձայն՝ նախատեսվում է լրացումներ և փոփոխություններ կատարել ՀՀ կառավարության 2025 թվականի հուլիսի 24-ի N 1018-Ն որոշման մեջ, մինչդեռ, հարկ է նկատի ունենալ, որ Նախագծում իրականացվում է միայն 1 փոփոխություն:
Վերոգրյալից ելնելով՝ առաջարկում ենք քննարկել Նախագծի վերնագրի վերանայման հարցը:

	Ընդունվել է 
Նախագծի վերնագիրը խմբագրվել է։


	2. Նախագծի 1-ին կետի 2-րդ ենթակետով նախատեսվում է սահմանել, որ նորմատիվատեխնիկական փաստաթղթերի մշակման աշխատանքների ոլորտային մասնագետներ (փորձագետներ) են համարվում նորմատիվատեխնիկական փաստաթղթի կարգավորման ոլորտում համապատասխան մասնագիտական գիտելիքներ, գործնական փորձառություն կամ գիտական ներուժ ունեցող ֆիզիկական անձինք։ Ոլորտային մասնագետների (փորձագետների) մասնագիտական կարողությունը հավաստվում է կրթությունը, որակավորումը, գիտական աստիճանը կամ կոչումը, աշխատանքային փորձը, նախկինում իրականացված աշխատանքները, մասնագիտական հրապարակումները, վերապատրաստումները կամ տվյալ ոլորտում գործունեությունը հաստատող այլ համարժեք փաստաթղթերով։












Այս առումով հայտնում ենք, որ վերոնշյալ դրույթի ձևակերպումը կրում է ընդհանրական բնույթ, մասնավորապես՝ հստակեցված չէ տվյալ ոլորտին առնչվող կրթության և որակավորման, ինչպես նաև «տվյալ ոլորտում գործունեությունը հաստատող այլ համարժեք փաստաթղթեր» ձևակերպման ներքո դիտարկվող փաստաթղթերի շրջանակը: 
Հիշյալ դիտարկման համատեքստում, առաջարկում ենք վերանայել նշված դրույթի ձևակերպման հարցը՝ բացառելով դրա կամայական մեկնաբանման հնարավորությունը:






3. Նախագծի փաթեթից բացակայում է Նախագծի հանրային քննարկման տեղեկանքը, մինչդեռ, այս առումով անհրաժեշտ է նկատի ունենալ ՀՀ կառավարության 2018 թվականի հոկտեմբերի 10-ի «Հանրային քննարկումների կազմակերպման և անցկացման կարգը սահմանելու և Հայաստանի Հանրապետության կառավարության 2010 թվականի մարտի 25-ի N 296-Ն որոշումն ուժը կորցրած ճանաչելու մասին» N 1146-Ն որոշմամբ հաստատված կարգի 3-րդ կետի պահանջները, ինչպես նաև Նախագծի բնույթը:

	Ընդունվել է մասնակի
Դրույթը խմբագրվել է հետևյալ բովանդակությամբ՝
«Նորմատիվատեխնիկական փաստաթղթերի մշակման աշխատանքների ոլորտային մասնագետներ (փորձագետներ) են համարվում նորմատիվատեխնիկական փաստաթղթի կարգավորման ոլորտում համապատասխան մասնագիտական գիտելիքներ, գործնական փորձառություն կամ գիտական ներուժ ունեցող ֆիզիկական անձինք։ Ոլորտային մասնագետների (փորձագետների) մասնագիտական կարողությունները հավաստվում են կրթությունը, որակավորումը, գիտական աստիճանը կամ կոչումը, աշխատանքային փորձը, նախկինում իրականացված աշխատանքները, մասնագիտական հրապարակումները, վերապատրաստումները կամ համապատասխան ոլորտում գործունեությունը հաստատող փաստաթղթերով»։

«Քաղաքաշինության մասին» օրենքի 16-րդ հոդվածի համատեքստում հարկ է նշել, որ քաղաքաշինական նորմատիվատեխնիկական փաստաթղթերով սահմանվում է կարգավորումների լայն շրջանակ։
Միաժամանակ, գնումների կազմակերպման գործընթացում նորմատիվատեխնիկական փաստաթղթերի մշակման համար կազմվող տեխնիկական բնութագրերում մանրամասն նշվում են կիրառման ոլորտը, և ըստ այդմ մշակողներին ներկայացվող մասնագիտական ռեսուրսների և որակավորման պահանջները։

Ընդունվել է
Նախագծի հանրային քննարկման տեղեկանքը կցվում է։

